[{"text_idx": "#000005", "text": "Teadur: mesilasteta ja\u0308a\u0308ks hommikuso\u0308o\u0308giks vaid veega tehtud kaerahelbepuder"}, {"text_idx": "#000006", "text": "Mesilane tegutsemas. Autor/allikas: minupilt.err.ee/Kadri Veskioja"}, {"text_idx": "#000007", "text": "Mesilased ja teised tolmeldajad on olulised olendid meie o\u0308kosu\u0308steemis. Ilma mesilaste ja teiste tolmeldajateta muutuks inimese elu keeruliseks ja sisuliselt vo\u0303imatuks."}, {"text_idx": "#000008", "text": "Mesilaste arvukus on maailmas va\u0308henemas, po\u0303hjused vo\u0303ivad olla korjealade va\u0308henemine, pestitsiidide ja erinevate mu\u0308rkkemikaalide kasutamine. Tallinna u\u0308likooli o\u0308koloogia keskuse teadur ja Keskkonnaministeeriumi keskkonnateadlikkuse no\u0303unik Liisa Puusepp selgitab, milline oleks meie hommikuso\u0308o\u0308gi valik, kui maailmast tolmeldajad kaoksid."}, {"text_idx": "#000009", "text": "\"Kui me kujutleme maailma ette ilma putukateta, ja\u0308a\u0308b hommikuso\u0308o\u0308gi juurde ko\u0303igest sellest va\u0308rviku\u0308llusest alles vaid kaerahelbepuder veega\""}, {"text_idx": "#000010", "text": "\"Kui vo\u0303tta tavaline hommikuso\u0308o\u0308k, seal vo\u0303ib olla kaerahelbepuder, pannkoogid, vo\u0303ileib, ilmselt on seal pudru peal moosi vo\u0303i ka mett ja me joome kohvi vo\u0303i teed, sinna ko\u0303rvale. Meil on seal mingisugused mahlad juures, o\u0303unamahl vo\u0303i apelsinimahl ja see on ilus, va\u0308rviline ja maitseku\u0308llane ja mo\u0303nusalt lo\u0303hnav. Kui me kujutleme maailma ette ilma putukateta, ja\u0308a\u0308b hommikuso\u0308o\u0308gi juurde ko\u0303igest sellest va\u0308rviku\u0308llusest alles vaid kaerahelbepuder veega,\" kirjeldas Puusepp."}, {"text_idx": "#000011", "text": "Ko\u0303ikide muude nimetatud toitude olulised koostisosad so\u0303ltuvad taimede tolmeldamisest. \"Paljude taimede kasvamine so\u0303ltub tolmeldamisest, kohvi me ei saa muidu, teed me ei saa muidu. Ko\u0303ik marjad, mis meie toidulaual on, tulevad ta\u0308nu putukatele, kes tolmeldavad taimi,\" u\u0308tles Puusepp."}, {"text_idx": "#000012", "text": "Puusepp to\u0303i va\u0308lja, et nimetatud hommikuso\u0308o\u0308gilauast ja\u0308a\u0308ks ja\u0308rele vaid kaerahelbepuder veega, sest kaer on teravili ja tuultolmleja taim. Kaer saaks teoreetiliselt kasvada ilma tolmeldajateta, kuid siinkohal tuleb juurde teine nu\u0308anss lisaks tolmeldamisele, nimelt hakkab mulla kvaliteet to\u0303ena\u0308oliselt langema."}, {"text_idx": "#000013", "text": "\"Putukad tegutsevad mullas ja hoiavad seal toitainete tingimusi balansis ja kui on toitainete tasakaal balansist va\u0308lja la\u0308inud, ei ole ka nendel tuultolmlejatel taimedel kuskilt neid toitaineid saada, et viljakalt vohada,\" ma\u0308rkis Puusepp. \"Ehedalt na\u0308itab putukate olulisust mo\u0303te toidule \u2013 see kaob me laualt, selle kvaliteet langeb,\" lausus Puusepp. Samuti kasvab puuvill, millest saab kangast toota ja sellest omakorda riideid o\u0303mmelda, ta\u0308nu putukate tolmeldamisele, lisas Puusepp."}, {"text_idx": "#000014", "text": "\"Kui me vo\u0303tame fookusesse mesilased, siis me ra\u0308a\u0308gime tavaliselt ainult meest, sealjuures ka o\u0303ietolmust ja sinna tulevad juurde ko\u0303ik muud ebameeldivad asjad \u2013 no\u0303elata saamised ja pahurad putukad,\" ent siinkohal to\u0303i Puusepp va\u0308lja ka kultuurilise ja kogukondliku aspekti, mis on samuti nende putukatega kaasnenud."}, {"text_idx": "#000015", "text": "\"La\u0308bi mesitarude me saame o\u0303ppida ise ja o\u0303petada lapsi looduskeskkonnast paremini aru saama. Kultuuriline aspekt siinjuures on kasvo\u0303i looming lauludena, na\u0308iteks \"Ta lendab mesipuu poole\"\". Puusepp so\u0303nas, et selline seos tundub olevat ku\u0308ll kummaline nu\u0308anss, aga siiski pakuvad putukad tema so\u0303nul loomingusse mo\u0303ningase aspekti juurde ja ilma nendeta oleks meie looming oluliselt vaesem."}, {"text_idx": "#000016", "text": "Puusepa so\u0303nul kogukonna loomise aspektist seoses mesilastega tavaliselt ei ra\u0308a\u0308gita: \"Ta\u0308nu mesilastele on meil mesinike kogukonnad, kes on loonud so\u0303prussuhteid, mo\u0303nusa koosluse, kuidas koos toimetada,\" u\u0308tles Puusepp."}, {"text_idx": "#000017", "text": "Mesilased pole kindlasti ainsad tolmeldajad. Tolmeldajad on erinevad elusolendid, nii putukad, linnud kui ka loomad, kelle abil o\u0303ietolm u\u0308helt o\u0303ielt teisele kantakse. Putukatel, kes o\u0303ielt o\u0303iele lendavad, on tolmeldamisel ko\u0303ige olulisem roll."}, {"text_idx": "#000018", "text": "Mai on keskkonnakuu. Keskkonnakuu avafilm, teisipa\u0308eval kell 21.30 ETV2s tele-esilinastuv \"Meemaa\" viib vaataja Po\u0303hja-Makedoonia ma\u0308gedesse, kus mesinik Hatidze looduse tasakaalu ja traditsioone ja\u0308rgides kalju vahel elevate mesilaste eest hoolitseb. Seda hetkeni, mil paika saabuvad inimesed selle tasakaalu paigast raputavad."}, {"text_idx": "#000020", "text": "To\u0303use ja sa\u0308ra: mida vo\u0303iks hommikul su\u0308u\u0308a"}, {"text_idx": "#000021", "text": "Mahemesinikke kimbutab keskkonnasaaste ja korjemaade nappus"}, {"text_idx": "#000022", "text": "Teadlased leidsid nipi, kuidas riisist to\u0303husamalt arseeni eemaldada"}, {"text_idx": "#000023", "text": "Uuring: mesi aitab ku\u0308lmetust paremini leevendada kui tavaline ravim"}, {"text_idx": "#000024", "text": "Uuring: o\u0303itsvate taimedega po\u0303lluribast vo\u0303ib po\u0303llu ko\u0303rval olla palju abi"}, {"text_idx": "#000025", "text": "Taimemu\u0308rgid hoogustavad eluohtlike haigustekitajate levikut"}, {"text_idx": "#000026", "text": "Putukauurija: tolmeldajate arvukust vo\u0303iks to\u0303sta po\u0303llua\u0308a\u0308rsed metsaribad"}, {"text_idx": "#000029", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000030", "text": "Vihmaussidel on po\u0303llusaagikusele suur ta\u0308htsus"}, {"text_idx": "#000032", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000033", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000035", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}, {"text_idx": "#000037", "text": "Lillepo\u0303ldude liigirikkusega tasub piiri pidada"}, {"text_idx": "#000038", "text": "Galerii: testi end, kas tunned neid Eesti seeni?"}, {"text_idx": "#000042", "text": "Ko\u0303rvatagused ja varbavahed peavad puhtad olema"}, {"text_idx": "#000049", "text": "Kas o\u0308o\u0308liblikat peibutasid to\u0303esti Ronaldo pisarad?"}, {"text_idx": "#000053", "text": "Kuradil on va\u0308hk, ta jookseb vo\u0303idu ajaga"}]